Soví spev potopa - Procházková, Iva, 1953-; Dašková, Kveta, 1935-2021; Najkrajšie a najlepšie detské knihy jari, leta, jesene a zimy na Slovensku 2009 Bratislava, Slovensko). (Bratislava Q111, 2008)
Sedemnásťročný inteligentný Armin, ktorý s matkou emigrantkou z Čiech a mladšou sestrou žije v Brémach, už nie dieťa a ešte nie dospelý, sa usiluje porozumieť svetu. Predovšetkým však chce porozumieť sám sebe, ale i matke, ktorá túži po istote a porozumení, čo v nedlhých známostiach s mužmi nenachádza, a preto podlieha záchvatom depresie, ktorú občas utápa v alkohole. Armin matku neodsudzuje a snaží sa byť dobrým priateľom malej sestre, ktorej sa nedostáva dosť lásky a nehy a ktorá to kompenzuje vymýšľaním a rozprávaním na jej vek ostrovtipných a inteligentných vtipov a prejedaním sa. Tučnučké dievčatko si tak privodí ďalší problém - komplex menejcennosti. Mnoho toho rozuzlí, ale aj zauzlí obrovský vodný príval, doslova potopa, keď sa pri Brémach roztrhne hrádza a Armin s kamarátkou Rebekou, ktorej ľudskú hodnotu si práve uvedomil, odváža na improvizovanej, z dverí urobenej plti rozvodnenou ľadovou riekou sestru do nemocnice. Kniha je určená pre čitateľov od 14 rokov.
Preložené z češtiny
Ilustr. na titul. liste
Keywords: české romány; publikácie pre mládež